
DR 30.7.2018                                                               1                    

 

MALAYSIA 

DEWAN RAKYAT 

PARLIMEN KEEMPAT BELAS 

PENGGAL PERTAMA 

MESYUARAT PERTAMA 

Isnin, 30 Julai 2018 

Mesyuarat dimulakan pada pukul 10.00 pagi 

DOA 
[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Seri Ir. Dr. Wee Ka Siong [Ayer Hitam] minta Perdana Menteri menyatakan, 
untuk kerajaan memerihalkan projek kereta nasional ketiga yang diumumkan oleh beliau 
ketika melawat Jepun: 

(a) apakah justifikasi dan adakah kerajaan mengambil iktibar mengenai 
kegagalan Proton selama ini; dan 

(b) jika ia bakal dipacu oleh sektor swasta, apakah bezanya dengan 
Proton sekarang. 

Perdana Menteri [Tun Dr. Mahathir bin Mohamad]: Tuan Yang di-Pertua, saya 
mohon izin untuk menjawab pertanyaan ini serentak dengan pertanyaan oleh Yang 
Berhormat Larut pada 1 Ogos 2018 dan Yang Berhormat daripada Rembau pada 15 Ogos 
2018 kerana menyentuh isu yang sama. Industri automotif amatlah penting jika kita bercita-
cita menjadi negara maju. Sebuah negara maju perlu mengadakan kebolehan tinggi dalam 
bidang kejuruteraan. Sebuah kereta mempunyai lebih 4,000 komponen dan dengan izin, 
parts yang hanya boleh dikeluarkan oleh industri engineering ataupun kejuruteraan.  

Industri automotif boleh menjana pengeluaran produk engineering yang boleh 
menampung industri lain dalam negara dan untuk eksport. Dengan adanya Proton dan 
Perodua, banyak perusahaan engineering dapat diadakan. Proton tidak gagal. Pada satu 
masa, Proton menguasai hampir 80 peratus di pasaran Malaysia. Proton dapat mengumpul 
self-reserve sebanyak lebih daripada RM4 bilion. Kilang canggih Proton di Tanjong Malim 
dibangunkan dengan duit sendiri berjumlah RM1.8 bilion.  

Kemerosotan Proton disebabkan dasar membenar kereta dari semua negara masuk 
ke pasaran Malaysia. Negara-negara ini mengenakan syarat supaya Proton tidak dapat 
tembusi pasaran mereka. Negara-negara ini mempunyai kilang yang amat besar dan 
mengeluarkan berjuta-juta kereta setahun. Mereka juga menyekat kemasukan kereta ke 
dalam pasaran mereka. 

Sehubungan itu, kerajaan pada masa ini dalam proses kajian semula Dasar 
Automotif Nasional bagi memastikan industri automotif tempatan kekal kompetitif. Kajian ini 
akan membincangkan perkara-perkara berkaitan pembangunan industri automotif tempatan 
termasuk projek kereta nasional baharu, pembangunan syarikat-syarikat tempatan, aktiviti 
penyelidikan dan pembangunan, peningkatan eksport dan lain-lain. Kerajaan juga terbuka ke 
atas mana-mana cadangan berkenaan dengan pelaksanaan projek kereta nasional baharu 
termasuk cadangan untuk bekerjasama dengan negara lain. Sekian, terima kasih. 

Datuk Seri Ir. Dr. Wee Ka Siong [Ayer Hitam]: Tuan Yang di-Pertua, terima kasih 
Yang Amat Berhormat Perdana Menteri yang sudi menjawab soalan ini. Saya sedar bahawa 
apa yang Yang Amat Berhormat huraikan itu betul, industri automotif itu penting untuk negara. 

 



MALAYSIA DEWAN RAKYAT PARLIMEN KEEMPAT BELAS PENGGAL PERTAMA MESYUARAT PERTAMA Isnin, 30 Julai 2018 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Seri Ir. Dr. Wee Ka Siong [Ayer Hitam] minta Perdana Menteri menyatakan, untuk kerajaan memerihalkan projek kereta nasional ketiga yang diumumkan oleh beliau ketika melawat Jepun: (a) apakah justifikasi dan adakah kerajaan mengambil iktibar mengenai kegagalan Proton selama ini; dan (b) jika ia bakal dipacu oleh sektor swasta, apakah bezanya dengan Proton sekarang. Perdana Menteri [Tun Dr. Mahathir bin Mohamad]: Tuan Yang di-Pertua, saya mohon izin untuk menjawab pertanyaan ini serentak dengan pertanyaan oleh Yang Berhormat Larut pada 1 Ogos 2018 dan Yang Berhormat daripada Rembau pada 15 Ogos 2018 kerana menyentuh isu yang sama. Industri automotif amatlah penting jika kita bercita- cita menjadi negara maju. Sebuah negara maju perlu mengadakan kebolehan tinggi dalam bidang kejuruteraan. Sebuah kereta mempunyai lebih 4,000 komponen dan dengan izin, parts yang hanya boleh dikeluarkan oleh industri engineering ataupun kejuruteraan. Industri automotif boleh menjana pengeluaran produk engineering yang boleh menampung industri lain dalam negara dan untuk eksport. Dengan adanya Proton dan Perodua, banyak perusahaan engineering dapat diadakan. Proton tidak gagal. Pada satu masa, Proton menguasai hampir 80 peratus di pasaran Malaysia. Proton dapat mengumpul self-reserve sebanyak lebih daripada RM4 bilion. Kilang canggih Proton di Tanjong Malim dibangunkan dengan duit sendiri berjumlah RM1.8 bilion. Kemerosotan Proton disebabkan dasar membenar kereta dari semua negara masuk ke pasaran Malaysia. Negara-negara ini mengenakan syarat supaya Proton tidak dapat tembusi pasaran mereka. Negara-negara ini mempunyai kilang yang amat besar dan mengeluarkan berjuta-juta kereta setahun. Mereka juga menyekat kemasukan kereta ke dalam pasaran mereka. Sehubungan itu, kerajaan pada masa ini dalam proses kajian semula Dasar Automotif Nasional bagi memastikan industri automotif tempatan kekal kompetitif. Kajian ini akan membincangkan perkara-perkara berkaitan pembangunan industri automotif tempatan termasuk projek kereta nasional baharu, pembangunan syarikat-syarikat tempatan, aktiviti penyelidikan dan pembangunan, peningkatan eksport dan lain-lain. Kerajaan juga terbuka ke atas mana-mana cadangan berkenaan dengan pelaksanaan projek kereta nasional baharu termasuk cadangan untuk bekerjasama dengan negara lain. Sekian, terima kasih. Datuk Seri Ir. Dr. Wee Ka Siong [Ayer Hitam]: Tuan Yang di-Pertua, terima kasih Yang Amat Berhormat Perdana Menteri yang sudi menjawab soalan ini. Saya sedar bahawa apa yang Yang Amat Berhormat huraikan itu betul, industri automotif itu penting untuk negara.